Fată de 13 ani din județul Buzău, dispărută de acasă. Semnalmentele copilului
O minoră de 13 ani din comuna buzoiană Brăeşti este căutată de poliţişti, după ce a plecat de acasă în noaptea de marţi spre miercuri şi nu a mai revenit.
Fata a plecat de la domiciliu marţi, în jurul orei 23,30.
Potrivit unor surse din Poliţie, minora ar mai fi plecat şi în trecut de acasă, fiind ulterior găsită.
Poliţiştii au efectuat căutări pe tot parcursul nopţii şi continuă misiunile specifice, fiind stabilit un posibil traseu pe care fata l-ar putea avea.
"Poliţiştii din Buzău au fost sesizaţi de familia minorei Stanciu Maria Sidonia, de 13 ani şi 8 luni, din Brăeşti, judeţul Buzău, cu privire la faptul că aceasta a plecat de la domiciliu în seara de 14 mai şi nu a mai revenit", informează IPJ Buzău.
Persoanele care pot oferi relaţii care ar putea conduce la găsirea minorei pot apela la numărul de urgenţă 112.
"Semnalmente: înălţime 1,50 m, greutate aproximativ 40 de kilograme, faţă ovală, ten măsliniu, ochi căprui, păr brunet. Îmbrăcăminte: geacă de culoare neagră, pantaloni tip denim de culoare neagră, ghete de culoare neagră. Persoanele care pot oferi informaţii care să conducă la depistarea minorei sunt rugate să apeleze numărul unic de urgenţă - 112 sau să anunţe cea mai apropiată unitate de poliţie", a transmis sursa citată.